62022CJ0384_INF
Απόφαση του Δικαστηρίου (δέκατο τμήμα) της 7ης Σεπτεμβρίου 2023 –Επιτροπή κατά Ισπανίας (Προστασία από την ιοντίζουσα ακτινοβολία)
(Υπόθεση C‑384/22) (
1
)
«Παράβαση κράτους μέλους – Προστασία της υγείας – Οδηγία 2013/59/Ευρατόμ – Βασικοί κανόνες ασφαλείας για την προστασία από τους κινδύνους που προκύπτουν από ιοντίζουσες ακτινοβολίες – Άρθρο 106 – Μεταφορά στο εσωτερικό δίκαιο – Παράλειψη μεταφοράς ή κοινοποίησης των ληφθέντων μέτρων εντός της ταχθείσας προθεσμίας»
1.
Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας
(Άρθρο 258 ΣΛΕΕ· οδηγία 2013/59 του Συμβουλίου, άρθρο 106)
(βλ. σκέψεις 25, 26, 34)
2.
Κράτη μέλη – Υποχρεώσεις – Παράβαση – Δικαιολογητικός λόγος αντλούμενος από την εσωτερική έννομη τάξη – Δεν επιτρέπεται
(Άρθρο 258 ΣΛΕΕ)
(βλ. σκέψη 32)
Διατακτικό
Το Δικαστήριο αποφασίζει:
1)
Το Βασίλειο της Ισπανίας, παραλείποντας να θεσπίσει, εντός της ταχθείσας προθεσμίας, τις νομοθετικές, κανονιστικές και διοικητικές διατάξεις που απαιτούνται για την πλήρη συμμόρφωση προς την οδηγία 2013/59/Ευρατόμ του Συμβουλίου, της 5ης Δεκεμβρίου 2013, για τον καθορισμό βασικών προτύπων ασφαλείας για την προστασία από τους κινδύνους που προκύπτουν από ιοντίζουσες ακτινοβολίες και την κατάργηση των οδηγιών 89/618/Ευρατόμ, 90/641/Ευρατόμ, 96/29/Ευρατόμ, 97/43/Ευρατόμ και 2003/122/Ευρατόμ, και παραλείποντας να ανακοινώσει στην Ευρωπαϊκή Επιτροπή το κείμενο των διατάξεων που θεσπίστηκαν προς διασφάλιση της πλήρους μεταφοράς της οδηγίας αυτής στην εσωτερική έννομη τάξη, παρέβη τις υποχρεώσεις που υπέχει από την οδηγία και δη από το άρθρο της 106, παράγραφοι 1 και 3.
2)
Το Βασίλειο της Ισπανίας φέρει τα δικαστικά έξοδα.
(
1
)	ΕΕ C 303 της 8.8.2022.